section_heading: Aktualno stanje
paragraph_text: Rusini i Ukrajinci u Hrvatskoj su se službeno odijelili tek 1995. godine pod rukovodstvom saborskog zastupnika Miroslava Kiša, koji je u svojoj knjizi Kulturno-prosvjetno društvo Rusina i Ukrajinaca Zagreba (1997., Zagreb) naveo da su »Rusini i Ukrajinci dvije grane istog stabla« ta kako je »matična domovina Rusina upravo Ukrajina«. Delikatna tema i dalje je kontroverzna te puna oscilacija kod obje populacije, rusinske i ukrajinske. Usprkos tome rusinske i ukrajinske zajednice širom svijeta često surađuju u ostvarivanju svojih kulturno-prosvjetnih programa.